การประชุมวิชาการระดับชาติ

เรื่องการประกันคุณภาพการศึกษาสู่มาตรฐานคุณภาพการศึกษาอาเซียน

วันที่ 29 – 30 พฤศจิกายน 2555 ณ อาคารศูนย์การประชุมอิมแพ็ค ฟอรั่ม

ผู้เข้าร่วมการประชุม : รองศาสตราจารย์เพ็ญรัตน์ หงษ์วิทยากร

นางวราภรณ์ ฟูกุล / นางนัฎฐภัค โรจน์คณรัตน์ / นางชญานุช วรรณดา

นางนันท์นพิน อรัณยกานนนท์ / นางพิชญดา พงษ์พานิช

น.ส.ภัทรสุดา กันใจแก้ว / นางสาวขนิษฐา เกตุสุวรรณ

**นางสาวเยาวลักษณ์ อภิวัฒนเสวี / นายณรงค์ โยธิน**

**................................................................................................................................................................................................................................................................................................................................................................**

**โครงการประกวดแนวปฏิบัติที่ดีในการนำความรู้ด้านการประกันคุณภาพการศึกษา**

**ไปใช้ในการดำเนินกิจการนิสิตนักศึกษา ระดับอุดมศึกษา ประจำปี 2555**

สำนักงานคณะกรรมการอุดมศึกษา มีนโยบายส่งเสริมสนับสนุนให้นักศึกษาเข้ามีส่วนร่วมในการดำเนินงานด้านประกันคุณภาพการศึกษาภายใน ในฐานะผู้มีส่วนได้ส่วนเสียโดยตรงของสถาบันอุดมศึกษา โดยมุ่งหวังให้มีการดำเนินการถ่ายทอดองค์ความรู้ในระบบประกันคุณภาพการศึกษาให้กับนักศึกษาได้มีความรู้ความเข้าใจ มีทักษะและมีส่วนร่วมในการประกันคุณภาพการศึกษา รวมทั้งจัดระบบให้ทุกกิจกรรมหรือโครงการของนักศึกษามีการประกันคุณภาพทุกกิจกรรมหรือโครงการ

 ในการส่งกิจกรรมหรือโครงการของนักศึกษาในปี 2555 มีผลงานเข้าร่วมประกวดจากสถาบันอุดมศึกษา 31 แห่ง จำนวน 55 โครงการ โดยมีเกณฑ์การพิจารณาและการตัดสินดังนี้

 แบ่งการพิจาณาเป็น 2 รอบ

 รอบแรก พิจารณาเรื่องการปฏิบัติถูกต้องตามกติกาการสมัครเข้าร่วมโครงการและเอกสารโครงการที่นำเสนอในหัวข้อของ

– บทสรุปโครงการ - ที่มาและความสำคัญของโครงการ - วัตถุประสงค์โครงการ

* เป้าหมายโครงการ - การดำเนินโครงการตามหลัก PDCA
* หลักฐานที่แสดงถึงผลความสำเร็จของโครงการจนเป็นที่ยอมรับในระดับสถาบัน ระดับชาติหรือระดับนานาชาติ
* ปัจจัยเกื้อหนุนให้เกิดความสำเร็จ - แนวทางที่จะพัฒนาต่อไปในอนาคต

รอบตัดสิน พิจารณาจาการนำเสนอบนเวที และการนำเสนอผ่านบอร์ดนิทรรศการ โดยมีเกณฑ์พิจารณาดังนี้

* ความเป็นมา วัตถุประสงค์และเป้าหมาย วิธีปฏิบัติที่ดีในการนำความรู้ด้านการประกันคุณภาพไปใช้
* ผลสำเร็จของการดำเนินการตามวัตถุประสงค์และเป้าหมาย
* ปัจจัยเกื้อหนุนความสำเร็จ
* แนวทางการพัฒนาต่อเนื่อง
* การนำเสนอโดยโปสเตอร์ (สื่อสารชัดเจน เข้าใจง่าย)
* เทคนิคการนำเสนอบนเวที โครงการละ 15 นาที (กระชับ ควบถ้วน ตรงเวลา การออกเสียง อักขระ ควบคล้ำในการนำเสนอ ระยะเวลาที่ใช้)

ผลการตัดสิน

1. ประเภทดีเด่น 3 รางวัล
	1. โครงการผลิตยารักษาน้ำกัดเท่าและตะไคร้หอมไล่ยุงเพื่อผู้ประสบอุทกภัย (สโมสรนิสิตเภสัชศาสตร์ จุฬาลงกรณ์มหาวิทยาลัย)
	2. โครงการชาวจุฬาฯ ช่วยภัยน้ำท่วม (องค์การบริหารสโมสรนิสิตจุฬาลงกรณ์มหาวิทยาลัย)
	3. โครงการเส้นทางสู่แชมป์โลกหุ่นยนต์ 4 สมัย : ชัยชนะสู่การพัฒนาต่อยอดองค์ความรู้ (สาขาวิชาวิศวกรรมไฟฟ้า วิศวกรรมเครื่องกล วิศวกรรมคอมพิวเตอร์ วิศวกรรมซอฟต์แวร์ ม.เกษตรศาสตร์)
2. ประเภทดี 1 รางวัล

2.1 โครงการพัดลมไล่ยุงเพื่อสุขภาพ บ้านห้วยระย้า (ว.พยาบาลบรมราชชนนี นครศรีธรรมราช)

1. ประเภทชมเชย 4 รางวัล

3.1 โครงการส่งเสริมศักยภาพนิสิตต่อยอดองค์ความรู้สู่การพัฒนาคุณภาพชีวิตอย่างยั่งยืน (ม.เกษตรศาสตร์)

3.2 โครงการ นสส.ร่วมใจ ใส่ใจสุขภาพประชาชน ภายใต้กิจกรรม “เรียนรู้เท่าทันสิทธิหลักประกันสุขภาพถ้วนหน้า” (ม.ราชภัฎสกลนคร)

3.3 โครงการ “รำไทย ป้องกันข้อไหล่ติด” (ว.พยาบาลบรมราชชนนี ชัยนาท)

3.4 โครงการ วศม.ห่วงใย ขับขี้ปลอดภัยใส่ใจสังคม (ว.พยาบาลศรีมหาสารคาม)

 ทั้งนี้ ตัวอย่างการเขียนโครงการประกวดแนวปฏิบัติที่ดีในการนำความรู้ด้านการประกันคุณภาพไปใช้ในการดำเนินกิจกรรมนิสิตนักศึกษา ที่ได้รับรางวัล สามารถขอได้ที่สำนักงานคุณภาพฯ

สิ่งที่มหาวิทยาลัยแม่โจ้ควรดำเนินการ

1. ส่งเสริมให้นักศึกษาทั้งระดับองค์การนักศึกษา / ชมรม / สโมสร มีการทำกิจกรรมด้วยระบบ PDCA มีการทำงานอย่างบูรณาการร่วมกับต่างชมรม/สโมสร ส่งเสริมให้นักศึกษานำความรู้ทางวิชาการไปใช้กับความรับผิดชอบต่อสังคม มีการทบทวนปัญหาและข้อผิดพลาดในการดำเนินการอย่างต่อเนื่อง นำสู่การแก้ไขปัญหาและข้อผิดพลาดอย่างต่อเนื่อง นำไปสู่การแก้ไขปัญหาได้ทันท่วงที จนได้แนวทางและมาตรฐานการทำงานที่ดีจนทำให้โครงการประสบความสำเร็จ
2. ส่งเสริมให้การทำกิจกรรมนักศึกษามีการรายงานผลพร้อมหลักฐานด้วยระบบคุณภาพ PDCA และนำสู่การคัดเลือกในระดับมหาวิทยาลัยเพื่อส่งเข้าสู่การประกวดในระดับชาติ/นานาชาติต่อไป เช่น โครงการของนักศึกษาคณะวิศวกรรมและอุตสาหกรรมเกษตร คณะบริหารธุรกิจ และมหาวิทยาลัยแม่โจ้-แพร่ฯ เป็นต้น
3. ทันทีที่มหาวิทยาลัยทราบข่าวการส่งผลงานเข้าประกวด ควรให้เจ้าภาพหลัก(รองอธิการบดีฝ่ายพัฒนานักศึกษา และ กองกิจการนักศึกษา อาจร่วมกับสำนักงานคุณภาพฯ) คัดเลือกโครงการ/กิจกรรมที่มีการดำเนินการด้วย PDCA เข้าร่วมประกวดเพื่อเป็นแรงจูงใจให้กับนักศึกษาที่ทำกิจกรรมและชื่อเสียงของมหาวิทยาลัย

**................................................................................................................................................................................................................................................................................................................................................................**

**โครงการนำเสนอผลงานวิจัยด้านการประกันคุณภาพการศึกษาระดับอุดมศึกษา**

**ของอาจารย์ นิสิต/นักศึกษาระดับบัณฑิตศึกษา ในการประชุมวิชาการระดับชาติ**

 วัตถุประสงค์ของโครงการฯ เพื่อให้เกิดนวัตกรรมด้านการประกันคุณภาพการศึกษาภายใน ที่เป็นลักษณะเฉพาะของสถาบัน ตลอดจนส่งเสริมให้มีการวิจัยสถาบันด้านการประกันคุณภาพการศึกษา เพื่อนำผลที่ได้ไปพัฒนางานด้านการประกันคุณภาพ มีผลงานวิจัยจาก 22 สถาบันรวม 25 เรื่อง โดยมีเกณฑ์พิจารณาและคัดเลือก จาก

1. บทคัดย่อไทย/อังกฤษ (ภาษาถูกต้อง สาระสำคัญครบถ้วน)
2. การอธิบายความเป็นมาและความสำคัญของปัญหาวิจัย
3. วัตถุประสงค์การวิจัย (ชัดเจน สอดคล้องกับประเด็นปัญหา ชื่อเรื่อง)
4. การศึกษาเอกสารที่เกี่ยวข้องและการกำหนดกรอบความคิด
5. การออกแบบการวิจัย การสุ่มตัวอย่าง คุณภาพของเครื่องมือวิจัย
6. การนำเสนอผลการวิจัย (ตอบโจทย์วิจัยชัดเจน ถูกต้อง)
7. การสรุปผลการวิจัย อภิปรายผลการวิจัย ข้อเสนอแนะ (อิงผลการวิจัย สมเหตุสมผล)
8. การจัดทำรายงานอ้างอิง (ถูกต้อง คงเส้นคงวา) และจรรยาบรรณการวิจัย)
9. ความคิดริเริ่ม สร้างสรรค์ของงานวิจัย
10. คุณภาพของบทความโดยสรุป (การใช้ภาษา สื่อสารเข้าใจ ตรงประเด็น กระชับ)

ผลการพิจารณา มีผลงานวิจัยที่ผ่านเกณฑ์ประเมิน 6 เรื่อง ดังนี้

1. การพัฒนารูปแบบระบบช่วยเหลือผู้ประเมินคุณภาพภายในระดับอุดมศึกษาสำหรับคอมพิวเตอร์พกพาแบบหน้าจอสัมผัส (ภาควิชาวิศวกรรมอุตสาหการ ม.ศรีนคริทรวิโรฒ ภาควิชาครุศาสตร์เครื่องกล และภาควิชาครุศาสตร์เทคโนโลยี ม.เทคโนโลยีพระจอมเกล้าพระนครเหนือ)
2. การพัฒนาระบบการประเมินประสิทธิผลองค์กร สำหรับสถาบันอุดมศึกษา สังกัดกระทรวงท่องเที่ยวและกีฬา (สถาบันการพลศึกษา วิทยาเขตอ่างทอง)
3. การจัดการคุณภาพที่เอื้อต่อการดำเนินงานการประกันคุณภาพการศึกษา ม.ราชภัฎเพชรบุรี (สำนักส่งเสริมวิชาการและงานทะเบียน ม.ราชภัฏเพชรบุรี)

ผลการวิจัย – การจัดการที่ส่งผลต่อการดำเนินงาน QA ในระดับสูง มี 3 ด้านคือ ด้านการปรับปรุงคุณภาพอย่างต่อเนื่อง ด้านการสร้างทีมงานในองค์กร และด้านภาวะผู้นำของผู้บริหาร

1. การวิเคราะห์ความสัมพันธ์ระหว่างผลการประเมินคุณภาพการศึกษาภายในตามแนวทางของสำนักงานคณะกรรมการการอุดมศึกษา กับผลการประเมินคุณภาพภายนอกตามแนวทางของสำนักงานรับรองมาตรฐานและประเมินคุณภาพการศึกษา (องค์การมหาชน) ของทุกคณะในมหาวิทยาลัยเชียงใหม่ (สำนักพัฒนาคุณภาพการศึกษา ม.เชียงใหม่)

ผลการวิจัย – หากมหาวิทยาลัยสามารถพัฒนากระบวนการดำเนินงานในองค์ประกอบที่ 7 ด้านบริหารและการจัดการ และองค์ประกอบที่ 9 ด้านการประกันคุณภาพการศึกษาให้มีประสิทธิภาพดียิ่งขึ้น ก็จะส่งผลให้ผลลัพธ์ของการดำเนินงานในด้านการบริหารจัดการและด้านการประกันคุณภาพการศึกษาดีขึ้นด้วย

1. ปัจจัยที่มีผลต่อประสิทธิผลองค์กรภายหลังการประเมินคุณภาพการศึกษาจากภายนอก วิทยาลัยพยาบาล สังกัดสถาบันพระบรมราชชนก กระทรวงสาธารณสุข เขตภาคใต้ (ว.พยาบาลบรมราชชนนี สุราษฎร์ธานี)
2. วัฒนธรรมคุณภาพของผู้ปฏิบัติงานในสถาบันอุดมศึกษาของรัฐ : การวิจัยแบบผสมผสานวิธีการ (ม.ราชภัฏสงขลา)

สิ่งที่มหาวิทยาลัยแม่โจ้ควรดำเนินการ

มหาวิทยาลัย/คณะ ควรทำการวิจัยสถาบันที่มีวัตถุประสงค์เพื่อพัฒนาการดำเนินงานประกันคุณภาพภายในของหน่วยงาน ซึ่งการทำวิจัยควรทำเป็นทีมร่วมกันระหว่างหน่วยงาน แต่ทั้งนี้งานวิจัยไม่ควรเป็นงานวิจัยเชิงสำรวจ (จากข้อเสนอแนะของทีมวิทยากรในการอภิปรายผลการวิจัย)

**................................................................................................................................................................................................................................................................................................................................................................**

**มาตรฐานหลักสูตรอุดมศึกษาในภูมิภาคอาเซียน** (AUN QA – ASEAN University Network)

วิทยากร : ศ.เกียรติคุณ กิตติชัย วัฒนานิกร

 รศ.ดำรง ทวีแสงสกุลไทย

 รศ.อุษณีย์ คำประกอบ

AUN-QA Criteria for programme level

1. Expected learning outcomes 9. Student advice and support
2. Programme specification 10. Facilities and infrastructure
3. Programme structure and content 11. Quality assurance of teaching and learning process
4. Teaching and learning strategy 12. Staff development activities
5. Student assessment 13. Stakeholders feedback
6. Academic staff quality 14. Output
7. Support staff quality 15. Stakeholders satisfaction
8. Student quality

Quality in Higher Education – AUN QA

1. Excellence : The view of academia
2. Client satisfaction : The view of students and employers
3. Value added : The view of students
4. Value for money : The view taxpayers and governments
5. Fitness for purpose : The view of external assessors aiming for improvement
6. Threshold : The view of accreditors

คุณภาพของ AUN QA จะดูที่ teaching and academic programmes, research and scholarship, staffing; students, buildings, facilities, equipment, services to the community and the academic environment, internal self-evaluation and external review

การรับรอง (accreditation) มีการรับรองในระดับสถาบัน และระดับหลักสูตร ทั้งนี้ในหลักสูตรที่มีสภาวิชาชีพ สภาวิชาชีพจะเป็นผู้ประเมินเพื่อรับรองหลักสูตรนั้น และหลักสูตรที่ไม่มีสภาวิชาชีพ สมศ. จะต้องหาข้อสรุป

AUN-QA Model for Programme Level (2011) ระดับหลักสูตร ตามข้อตกลง AUN ที่หลวงพระบาง

| ชื่อตัวบ่งชี้คุณภาพ AUN-QA | ตัวบ่งชี้ สกอ./สมศ. |
| --- | --- |
| 2.1 Expected Learning Outcomes- The ELO have been clearly formulated and translated into the program- The programme promotes life-long learning- The expected learning outcomes cover both generic and specialized skills and knowledge- The expected learning outcomes clearly reflect the requirements of the stakeholders | 2.1 |
| 2.2 Programme Specification- The university uses programme specification- The programme specification shows the expected learning outcomes and how these can be achieved- The programme specification is informative, communicated and made available to the stakeholders  | 2.1 |
| 2.3 Programme Structure and Content- The programme content shows a good balance between generic and specializes skills and knowledge- The programme reflects the vision and mission of the university- The contribution made by each course to achieving the learning outcomes is clear- The programme is coherent and all subjects and courses have been integrated- The programme shows breadth and depth- The programme clearly shows the basic courses, intermediate courses, specialized courses and the final project, thesis or dissertation- The programme content is up-to-date | 2.1 |
| 2.4 Teaching and Learning Strategy - The faculty or department has a clear teaching and learning strategy- The teaching and learning strategy enables students to acquire and use knowledge academically- The teaching and learning strategy is student oriented and stimulates quality learning- The teaching and learning strategy stimulates action learning and facilitates learning to learn | 2.6 |
| 2.5 Student Assessment- Student assessment covers student entrance, student progress and exit tests- The assessments is criterion references- Student assessment reflect the expected learning outcomes and the content of the programme- The criteria for the assessment are explicit and well-known- The assessment methods cover the objectives of the curriculum- The standards applied in the assessment are explicit and consistent | 2.1 / 2.6 |
| 2.6 Academic Staff Quality- The staff are competent for their tasks- The staff are sufficient to deliver the curriculum adequately- Recruitment and promotion are based on academic merits- The roles and relationship of staff members are well defined and understood- Duties allocated are appropriate to qualifications, experience and skills- Staff workload and incentive systems are designed to support the quality of teaching and learning- Accountability of the staff members is well regulated- There are provisions for review, consultation and redeployment- Termination and retirement are planned and well implemented- There is an efficient appraisal system | 2.2 / 2.3 / 2.4 / 14 |
| 2.7 Support Staff Quality - The library staff are competent and adequate in providing a satisfactory level of service- The laboratory staff , computer facility staff, student services staff are competent and adequate in providing a satisfactory level of service | 2.4 |
| 2.8 Student Quality- There is a clear student intake policy- The student admission process is adequate- The actual study load is in line with the prescribed load | 2.1 |
| 2.9 Student Advice and Support - There is an adequate student progress monitoring system- Students get adequate academic advice, support and feedback on their performance- Mentoring for students is adequate- The physical, social and psychological environment for the student is satisfactory | 2.5 / 3.1 |
| 2.10 Facilities and Infrastructure- The lecture facilities (lecture halls, small course rooms) are adequate- The library, laboratories and computer facilities are adequate and up-to-date- Environmental health and safety standards should meet the requirements in all aspects | 2.5 / 11 |
| 2.11 Quality Assurance of Teaching and Learning Process - The curriculum is developed by all teaching staff members- The curriculum development involves students and the labor market- The curriculum is regularly evaluated at reasonable time periods- Course and curriculum are subject to structured student evaluation- Feedback from various stakeholders is used for improvement- The teaching and learning proves, assessment schemes, the assessment methods and the assessment itself are always subject to quality assurance and continuous improvement | 2.1 / 2.6 / 2.7 |
| 2.12 Staff Development Activities- There is a clear plan on the needs for training and development of both academic and support staff- The training and development activities for both academic and support staff are adequate to the identified needs | 2.4 |
| 2.13 Stakeholders Feedback - There is adequate structural feedback from the labor market (employers), students, alumni and staff  |  |
| 2.14 Output- The pass rate is satisfactory and dropout rate is of acceptable level- Average time to graduate is satisfactory- Employability of graduates is satisfactory- The level of research activities by academic staff and students in satisfactory | 2.7 / 1 |
| 2.15 Stakeholders Satisfaction - The feedback from stakeholders is satisfactory | 2.6 / 2.7 / 2 |

Report Preparation – 7 point rating scale

|  |  |  |
| --- | --- | --- |
| scale | value interpretation | quality & improvement interpretation |
| 1 | Nothing (no documents, no plans, no evidence) | Absolutely inadequate; immediate improvements must be made |
| 2 | This subject is in the planning stage | Inadequate; improvements necessary |
| 3 | Documents available, but no clear evidence that they are used | Inadequate, but minor improvements will make it adequate |
| 4 | Documents available and evidence that they are used | Adequate as expected |
| 5 | Clear evidence on the efficiency of the aspect | Better than adequate |
| 6 | Example of good practice  | Example of good practice |
| 7 | Excellent | Excellent (world-class or leading practices) |

สิ่งที่มหาวิทยาลัยแม่โจ้ควรดำเนินการ

มหาวิทยาลัย/คณะ ควรศึกษาตัวบ่งชี้คุณภาพทางการศึกษาของอาเซียน ที่อยู่ในระหว่างการทดลองนำไปใช้กับบางคณะของมหาวิทยาลัยของไทย (มหาวิทยาลัยวิจัย)แล้ว และทุกมหาวิทยาลัยในอาเซียนจะต้องใช้ตัวบ่งชี้ร่วมกันในอนาคต พร้อมทั้งมีการวางแผนการผลักดันของแต่ละตัวบ่งชี้ และการทำงานระดับมหาวิทยาลัย/คณะ ควรมีการทำงานร่วมกันมากขึ้นโดยผ่านการประชุมของคณะกรรมการประกันคุณภาพการศึกษา ที่มีตัวแทนจากรองอธิการบดี และรองคณบดีจากทุกคณะ เพื่อได้ร่วมกันวางแผนและอภิปรายเพื่อหาวิธีการทำงานเพื่อผลักดันผลการดำเนินงานทั้งในภาพรวมของมหาวิทยาลัย/คณะ/หลักสูตร

และเมื่อมีข้อมูลข่าวสารใหม่ หรือความคืบหน้าใดๆ ที่เกี่ยวข้องสำนักงานคุณภาพฯ จะทำการเผยแพร่ผ่านระบบสารสนเทศของสำนักงานคุณภาพฯ พร้อมทั้งแจ้งเวียนไปยังคณะและผู้เกี่ยวข้องให้ทราบเพื่อจะได้ศึกษาข้อมูลต่อไป

**.....................................................................................................................................................................................................................................................................................................................................................**

**ปัจจัยแห่งความสำเร็จของการประกันคุณภาพภายใน**

วิทยากร : ดร.ไทย ทิพย์สุวรรณกุล

 รศ.ดร.ลิลลี่ กาวีต๊ะ

คณะผู้ประเมิน

1. มีความรู้ความเข้าใจ มีทัศนคติที่ดีต่อระบบประกันคุณภาพภายใน และเข้าใจบทบาทหน้าที่ของผู้ประเมินอย่างถูกต้อง
2. มีประสบการณ์ในมหาวิทยาลัย เพื่อการให้ข้อเสนอแนะสำหรับการพัฒนาแก่มหาวิทยาลัยที่ประเมิน
3. ศึกษาทำคามเข้าใจมหาวิทยาลัยที่ประเมินอย่างเพียงพอ มีเวลา/ตั้งใจทำหน้าที่ผู้ประเมินอย่างครบถ้วน
4. มีทัศนคติที่ดี ไม่มีส่วนได้ส่วนเสียหรือมุ่งรับประโยชน์จากมหาวิทยาลัยที่ประเมิน
5. พัฒนาตนเองเกี่ยวกับการประเมินคุณภาพและติดตามความก้าวหน้าของการอุดมศึกษาอยู่เสมอ

มหาวิทยาลัยที่รับการประเมิน

* ก่อนการตรวจเยี่ยม
1. ผู้บริหารทุกระดับใส่ใจการประกันคุณภาพ เพื่อพัฒนาคุณภาพการศึกษาของมหาวิทยาลัย
2. พัฒนาให้การดำเนินงานประกันคุณภาพเป็นส่วนของการปฏิบัติงานปกติ
3. จัดให้มี/พัฒนาบุคลากรที่มีความรู้ ความเข้ใจ มีความพร้อม ทำหน้าที่รับผิดชอบงานประกันคุณภาพการศึกษาทุกระดับ
4. จัดระบบสารสนเทศที่เหมาะสม รองรับการประกันคุณภาพ
5. จัดเตรียมรายงานการประเมินตนเองและข้อมูลหลักฐานที่เกี่ยวข้องให้พร้อมสำหรับการประเมิน
6. บุคลากรที่เกี่ยวข้องให้ความร่วมมือแก่คณะผู้ประเมิน
7. พิจารณาจัดคณะผู้ประเมินที่เหมาะสม และเป็นประโยชน์ต่อการพัฒนาคุณภาพการจัดการศึกษาของมหาวิทยาลัย
* ระหว่างการตรวจเยี่ยม
1. อำนวยความสะดวกแก่คณะผู้ประเมินและให้ความร่วมมือแก่คณะผู้ประเมิน
* หลังการตรวจเยี่ยม
1. จัดส่งข้อมูลตามระบบ วิธีการและระยะเวลาที่ สกอ. กำหนด
2. มหาวิทยาลัยพิจารณานำข้อเสนอแนะ ข้อสังเกตจากการประเมินไปพัฒนาการศึกษาของมหาวิทยาลัย โดยมีการติดตาม กำกับ สนับสนุนการดำเนินงาน

สิ่งที่มหาวิทยาลัยแม่โจ้ควรดำเนินการ

ในการรับการประเมินคุณภาพทั้งภายในและภายนอกในระดับมหาวิทยาลัย/คณะ ควรศึกษาวิธีการคัดเลือกกรรมการประเมินตามที่นำเสนอข้างต้น และควรเน้นการประเมินเพื่อผลในการพัฒนาหน่วยงานให้มากขึ้น เพื่อจะนำหน่วยงานไปสู่คุณภาพที่แข่งขันในระดับอาเซียนต่อไป

**.....................................................................................................................................................................................................................................................................................................................................................**

**การบูรณาการระบบบริหารคุณภาพ (IQA, EQA, EdPEx)**

วิทยากร : ศ.เกียรติคุณ นายแพทย์อาวุธ ศรีศุกรี

 สกอ. ได้กำหนดให้ EdPEx (Education Criteria for Performance Excellence) เป็นระบบทางเลือกสำหรับมหาวิทยาลัยที่มีผลการประเมินที่ผ่านมาอยู่ในเกณฑ์ดี – ดีมาก และประสงค์จะพัฒนามุ่งสู่ความเป็นเลิศ ซึ่งคณะ/มหาวิทยาลัยที่เข้าในโครงการนี้ จะได้รับการยกเว้นไม่ต้องรับกาประเมินในระบบ IQA โดยนำส่งผล Common Data Set แทนการประเมิน

 คณะ/มหาวิทยาลัยที่อยู่ในโครงการจะถือว่าได้คะแนน IQA เต็ม 5 ตามแนวปฏิบัติดังนี้

1. หากสมัครระดับคณะ มหาวิทยาลัยต้องมีส่วนร่วมด้วย
2. มีผลงานพัฒนาความก้าวหน้าต่อเนื่องชัดเจน
3. มีคะแนนประเมิน EdPEx ถึง 200 ภายในปีแรก
4. ต้องมีคะแนนไม่ต่ำกว่า 400 ต่อจากนั้นอีก 4 ปี
5. การดำเนินการเรื่องการประกันคุณภาพอยู่ในความรับผิดชอบของมหาวิทยาลัย เช่นเดียวกับระบบประกันคุณภาพอื่นๆ

สิ่งที่มหาวิทยาลัยแม่โจ้ควรดำเนินการ

มหาวิทยาลัย/คณะที่มีผลการดำเนินงานประกันคุณภาพภายในระดับดี-ดีมาก อาจนำร่องหรือทดลองโดยนำระบบคุณภาพ EdPEx ซึ่งเป็นระบบที่ปรับมาจาก TQA และ Malcolm Baldrige Criteria for Performance Excellence มาใช้ภายในด้วยตนเอง แต่ทั้งนี้ต้องเกิดจากความสมัครใจ ความพร้อมของบุคลากรและผู้บริหารในหน่วยงานนั้นๆ เท่านั้น แต่ถ้าคณะใดสนใจที่จะนำมาใช้แทน IQA แล้วต้องเกิดความสมัครใจ ความพร้อมของบุคลากรทุกคนและผู้บริหารทุกระดับ ตลอดจนมีความมุ่งมั่น ใส่ใจ ทุ่มเทอย่างเต็มที่ด้วย

**.....................................................................................................................................................................................................................................................................................................................................................**

**วัฒนธรรมการสร้างคุณภาพ : บทบาทของสภาและผู้บริหารสถาบันเพื่อมุ่งสู่มาตรฐานสากล**

วิทยากร : ศ.นายแพทย์จรัส สุวรรณเวลา

 ศ.ดร.ปรัชญา เวสารัชช์

 กรอบกำหนดคุณภาพอุดมศึกษา

Exceptional มีผลสัมฤทธิ์สูงกว่ามาตรฐาน

Perfection or Consistencyไม่มีข้อผิดพลาด และไม่เริ่มต้นผิด ซึ่งขึ้นอยู่กับการวินิจฉัยสั่งการที่ดีและสารสนเทศเพื่อการจัดการที่ถูกต้อง

Fitness for purpose ผลผลิตและบริการนำไปสู่เป้าหมาย

Value for money ผลที่เกิดคุ้มค่าการลงทุนหรือค่าใช้จ่าย นักศึกษาได้ประโยชน์คุ้มค่าเรียน

Transformation กระบวนการเรียนรู้ช่วยให้นักศึกษามีคุณภาพสูงขึ้น

ปัจจัยเกื้อหนุนวัฒนธรรมคุณภาพ คือ สถาบันมีความมั่นใจในตัวเองและไม่จำกัดวงเฉพาะมาตรฐานการประกันคุณภาพที่ถูกกำหนดกำหนดโดยหน่วยงานภายนอก และเป็นสถาบันเปิดที่ไม่ถูกจำกัดโดยกฎระเบียบและได้รับความเชื่อถือสูง

อุปสรรคของการสร้างวัฒนธรรมคุณภาพ คือ ต่างฝ่ายต่างทำไม่ประสานกันเพื่อมุ่งผลร่วม ผ่ายดำเนินการไม่สนใจคุณภาพ ผ่ายบริหารหลงลืมผู้รับบริการ ไม่รู้ไม่เข้าใจความหมายและลักษณะของคุณภาพทำผลงานคุณภาพไม่เป็น มียุทธศาสตร์ขัดแย้งกันเอง พยายามลดต้นทุนต่ำไม่สนใจการเพิ่มคุณภาพ ตั้งเป้าหมายสูงแต่ไม่มีวิธีบรรลุเป้าหมาย วิธีการกับเป้าหมายไม่ไปด้วยกัน ความสามารถวางแผนต่ำ ไม่สามารถควบคุมกระบวนการ ไม่ติดตามเหตุการณ์ทางเศรษฐกิจสังคมมหภาคซึ่งจะส่งผลต่อความสำเร็จในอนาคต ไม่โยงผลงานกับความพอใจหรือประโยชน์ของผู้รับบริการ ไม่มีความสามารถภายในที่จะสร้างประสิทธิภาพขององค์การ ไม่เชื่อมโยงงานประจำวันกับยุทธศาสตร์

สิ่งที่มหาวิทยาลัยแม่โจ้ควรดำเนินการ

มหาวิทยาลัย/คณะ ต้องสร้างบรรยากาศและวัฒนธรรมคุณภาพให้เกิดขึ้นภายในหน่วยงานโดยการทำความเข้าใจร่วมกันในประเด็นเรื่องคุณภาพ มีการกำหนดเป้าหมายคุณภาพ ทำยุทธศาสตร์วัฒนธรรมคุณภาพ กำหนดผู้รับผิดชอบทุกระดับและดำเนินการต่อเนื่อง เน้นการสื่อสารให้ทุกฝ่ายรับทราบ

**.....................................................................................................................................................................................................................................................................................................................................................**

**การบูรณาการพันธกิจของสถาบันอุดมศึกษา**

วิทยากร : รศ.ดร.สมบูรณ์วัลย์ สัตยารักษ์วิทย์

บูรณาการ หมายถึง การผสมกลมกลืนของแผน กระบวนการ สารสนเทศ การจัดสรรทรัพยากร การปฏิบัติ ผลลัพธ์ และการวิเคราะห์ เพื่อสนับสนุนเป้าประสงค์ที่สำคัญของสถานศึกษา การบูรณาการที่มีประสิทธิผลต้องสอดคล้องไปทิศทางเดียวกัน ซึ่งการดำเนินการภายในระบบการจัดการและผลการดำเนินการต้องมีความเชื่อมโยงกันเป็นหนึ่งเดียวกันอย่างสมบูรณ์

การผลิตบัณฑิต หมายถึง การจัดกิจกรรมการเรียนการสอนที่ให้ผู้เรียนมีความรู้ในวิชาการและวิชาชีพมีลักษณะตามหลักสูตรที่กำหนด

การวิจัย หมายถึง กระบวนการที่มีระเบียบแบบแผนในการค้นหาคำตอบของปัญหาหรือการเสาะแสวงหาความรู้ใหม่ ตลอดจนถึงการประดิษฐ์คิดค้นที่ผ่านกระบวนการศึกษาค้นคว้าหรือทดลอง วิเคราะห์ และตีความข้อมูล ตลอดจนสรุปผลอย่างเป็นระบบ

งานสร้างสรรค์ หมายถึง ผลงานวิชาการที่มีการศึกษาค้นคว้าที่แสดงออกทางศิลปะหรือดนตรีดันเป็นที่ยอมรับ

บริการวิชาการแก่สังคม หมายถึง กิจกรรมหรือโครงการให้บริการแก่สังคมภายนอกสถาบันการศึกษา หรือเป็นการให้บริการที่จัดในสถาบันการศึกษา โดยมีบุคคลภายนอกเข้ามาใช้บริการ

ศิลปะ คือ ความงาม คุณค่าของความงดงาม หรือผลงานของมนุษย์ที่มีจุดมุ่งหมายของการสร้างสรรค์และแสดงออกถึงความงาม เพื่อตอบสนองความต้องการทางด้านจิตใจของมนุษย์ ให้มนุษย์มีอารมณ์เพลิดเพลิน และมีความสุขแห่งชีวิตอย่างแท้จริง

วัฒนธรรม หมายถึง แบบอย่างหรือวิถีการดำเนินชีวิตของชุมชนแต่ละกลุ่ม เป็นตัวกำหนดพฤติกรรมการอยู่ร่วมกันอย่างปกติสุขในสังคม

การบูรณาการกระบวนการวิจัยหรืองานสร้างสรรค์กับการจัดการเรียนการสอน มีวัตถุประสงค์เพื่อให้ผู้เรียนเกิดการเรียนรู้กระบวนการวิจัยในวิชาต่างๆ ที่ไม่ใช่วิชาที่สอนการวิจัย (ตัวชี้วัดความสำเร็จ คือ ความสัมฤทธิผลในการเรียนรู้กระบวนการวิจัย)

ตัวอย่าง : ให้โจทย์ปัญหาของเนื้อหาในรายวิชา ผู้เรียนต้องค้นคว้าทฤษฎี หลักการ รวบรวมข้อมูลที่เกี่ยวข้อง ประมวลผลข้อมูล วิเคราะห์และสรุปผล เพื่อตอบโจทย์ปัญหา

: ให้นักศึกษาระดับบัณฑิตศึกษา เป็นผู้ร่วมทีมวิจัยของอาจารย์ และให้นักศึกษาจัดทำรายงานตามที่อาจารย์มอบหมายงานในรายวิชา

: ให้นักศึกษาทำงานวิจัยในประเด็นย่อยๆ ที่เป็นส่วนหนึ่งหรือเกี่ยวข้องกับงานวิจัยของอาจารย์ ในองค์ความรู้หรือเนื้อหาสาระของรายวิชา

: ให้นักศึกษาเข้าฟังการนำเสนอผลงานวิจัยที่เกี่ยวข้องกับรายวิชา โดยการนำเสนอต้องเน้นกระบวนการวิจัย

การบูรณาการงานบริการทางวิชาการแก่สังคม กับการเรียนการสอน เช่น

ตัวอย่าง : วัตถุประสงค์ เพื่อให้ผู้เรียนได้เรียนรู้ประสบการณ์จริง

 ตัวชี้วัดความสำเร็จ ความสัมฤทธิ์ผลในการเรียนรู้

 การดำเนินการ นักศึกษาไปช่วยดำเนินการเลือกตั้ง / พัฒนาแบรนด์ให้สินค้า OTOP / ทำรายการโทรทัศน์เพื่อผู้บกพร่องทางการได้ยิน

: วัตถุประสงค์ เพื่อให้ผู้เรียนใช้ความรู้ไปให้บริการทางวิชาการ

 ตัวชี้วัดความสำเร็จ ประโยชน์ที่ผู้รับบริการได้รับและความพึงพอใจของผู้รับบริการ

 การดำเนินการ การสอนหนังสือหรืออธิบายการทำการบ้านให้นักศึกษา / อบรมการใช้คอมพิวเตอร์ให้กับคนชราหรือชาวบ้านในชุมชน / อบรมการทำลูกประคบสมุนไพร

: วัตถุประสงค์ เพื่อให้ผู้สอนนำความรู้จากประสบการณ์จริงมาพัฒนาการจัดการเรียนการสอน

 ตัวชี้วัดความสำเร็จ มีการพัฒนาการจัดการเรียนการสอน (กระบวนการเรียนการสอน คำอธิบายรายวิชา รายวิชาใหม่)

 การดำเนินการ การนำโจทย์ปัญหาจริงมาให้ผู้เรียนวิเคราะห์ / การพัฒนาวิชาใหม่เป็นวิชาเลือก เช่น วิชาการจัดทำรายการโทรทัศน์สำหรับกลุ่มผู้ด้อยโอกาส วิชาที่เกี่ยวกับวิชาชีพบัญชี)

การบูรณาการงานบริการทางวิชาการแก่สังคม กับการวิจัย เช่น

ตัวอย่าง : วัตถุประสงค์ เพื่อทำการวิจัยเพื่อพัฒนางานบริการทางวิชาการ

 ตัวชี้วัดความสำเร็จ ประเด็นในการพัฒนางานบริการวิชาการ

 การดำเนินการ การจัดสอบทักษะภาษาอังกฤษ / การอบรมวิชาชีพบัญชี / การให้บริการของศูนย์ทดสอบเครื่องมือ

: วัตถุประสงค์ นำผลการวิจัยไปให้บริการทางวิชาการ

 ตัวชี้วัดความสำเร็จ ประโยชน์ที่ผู้รับบริการได้รับและความพึงพอใจของผู้รับบริการ

 การดำเนินการ การวิจัยการกำจัดศัตรูพืชด้วยพืชสมุนไพร

: วัตถุประสงค์ พัฒนาโจทย์วิจัยจากงานบริการทางวิชาการ

 ตัวชี้วัดความสำเร็จ คำถามการวิจัย

 การดำเนินการ การให้บริการของศูนย์ให้คำปรึกษาทางกฎหมาย

การบูรณาการงานทำนุบำรุงศิลปวัฒนธรรมกับการจัดการเรียนการสอนและกิจกรรมนักศึกษา เช่น

ตัวอย่าง : วัตถุประสงค์ ให้ผู้เรียนซึมซับความงดงามของศิลปวัฒนธรรม

 ตัวชี้วัดความสำเร็จ ความคิดเห็น(ปลายเปิด)เกี่ยวกับความงดงามของศิลปวัฒนธรรม

 การดำเนินการ จัดการเรียนการสอนในวิชาที่ไม่ใช่สาระทางศิลปวัฒนธรรม / การออกแบบเกมที่มีคนเป็นตัวละครในวรรณคดี / การจัดทำแผนธุรกิจเกี่ยวกับสินค้าที่ใช้ภูมิปัญญาท้องถิ่น

: วัตถุประสงค์ ให้ผู้เรียนมีส่วนร่วมในการทำนุบำรุงศิลปวัฒนธรรม

 ตัวชี้วัดความสำเร็จ ผลงานหรือกิจกรรมที่ดำเนินการและความรู้เกี่ยวกับการทำนุบำรุงศิลปวัฒนธรรม

 การดำเนินการ ประกวดการถ่ายภาพเกี่ยวกับศิลปวัฒนธรรม / กิจกรรมเกี่ยวกับประเพณีและเทศกาลต่างๆ

ตัวอย่าง : แบบรายงานการบูรณาการกระบวนการวิจัยหรืองานสร้างสรรค์ กับ การจัดการเรียนการสอน

|  |  |  |  |  |
| --- | --- | --- | --- | --- |
| หัวข้องานวิจัย | วิชาที่บูรณาการ | วัตถุประสงค์ของการบูรณาการ | ตัวบ่งชี้ในการวัดความสำเร็จของการบูรณาการ | ลักษณะการบูรณาการ |
|  |  |  |  |  |

ตัวอย่าง : แบบรายงานการบูรณาการงานบริการวิชาการแก่สังคม กับ การเรียนการสอน

|  |  |  |  |  |
| --- | --- | --- | --- | --- |
| โครงการบริการวิชาการ | วิชาที่บูรณาการ | วัตถุประสงค์ของการบูรณาการ | ตัวบ่งชี้ในการวัดความสำเร็จของการบูรณาการ | ลักษณะการบูรณาการ |
|  |  |  |  |  |

ตัวอย่าง : แบบรายงานการบูรณาการงานบริการวิชาการแก่สังคม กับ การวิจัย

|  |  |  |  |  |
| --- | --- | --- | --- | --- |
| โครงการบริการวิชาการ | งานวิจัยที่บูรณาการ | วัตถุประสงค์ของการบูรณาการ | ตัวบ่งชี้ในการวัดความสำเร็จของการบูรณาการ | ลักษณะการบูรณาการ |
|  |  |  |  |  |

ตัวอย่าง : แบบรายงานการบูรณาการงานทำนุบำรุงศิลปวัฒนธรรม กับ การจัดการเรียนการสอน

|  |  |  |  |  |
| --- | --- | --- | --- | --- |
| โครงการ/กิจกรรมศิลปวัฒนธรรม | วิชาที่บูรณาการ | วัตถุประสงค์ของการบูรณาการ | ตัวบ่งชี้ในการวัดความสำเร็จของการบูรณาการ | ลักษณะการบูรณาการ |
|  |  |  |  |  |

สิ่งที่มหาวิทยาลัยแม่โจ้ควรดำเนินการ

มหาวิทยาลัย/คณะ ต้องเร่งศึกษาวิธีการบูรณาการพันธกิจจากตัวอย่างที่ให้ โดยมีสำนักบริหารและพัฒนาวิชาการเป็นแม่งาน และหาวิธีให้ข้อมูลจากคณะเข้าสู่ส่วนกลางระดับมหาวิทยาลัย ทั้งนี้อาจใช้มติจากคณะกรรมการวิชาการเป็นเครื่องมือ

**.....................................................................................................................................................................................................................................................................................................................................................**

**Concept design implement and how to of learning outcomes**

**กรณีศึกษา : มหาวิทยาลัยเทคโนโลยีพระจอมเกล้าธนบุรี และจุฬาลงกรณ์มหาวิทยาลัย**

วิทยากร : ผศ.ดร.บัณฑิต ทิพากร, ผศ.ดร.วีระพันธ์ รังสีวิจิตรประภา และ ศ.ดร.ชัย จาตุรพิทักษ์กุล

สืบเนื่องจากที่ สกอ.นำกรอบมาตรฐานคุณวุฒิระดับอุดมศึกษาแห่งชาติ (Thai Qualifications Framework for Higher Education, TQF : HEd) มาใช้โดยมีหลักสำคัญ เพื่อให้เป็นเครื่องมือในการนำแนวนโยบายการพัฒนาคุณภาพและมาตรฐานการวัดการศึกษา มีการมุ่งเน้นที่ Learning Outcomes ซึ่งเป็นมาตรฐานขั้นต่ำเชิงคุณภาพเพื่อประกันคุณภาพบัณฑิต โดยประมวลกฏเกณฑ์ต่าง ๆ ที่เกี่ยวกับหลักสูตรและการจัดการเรียนการสอนเข้าไว้ด้วยกันและเชื่อมโยงให้เป็นเรื่องเดียวกัน ส่งเสริมการเรียนรู้ตลอดชีวิต เป็นการประกันคุณภาพขั้นต่ำของบัณฑิตในแต่ละสาขาวิชาและในสาขาวิชาเดียวกันของแต่ละสถาบันว่ามีคุณภาพไม่ต่ำกว่าที่กำหนด และให้คุณวุฒิหรือปริญญาของสถาบันการศึกษาไทยเป็นที่ยอมรับและเทียบเคียงกันได้

มหาวิทยาลัยเทคโนโลยีพระจอมเกล้าธนบุรี ได้สร้างโปรแกรมสำหรับคณาจารย์ ในการบันทึกรายละเอียดต่าง ๆ ของนักศึกษา เช่น เกรด กิจกรรม ฯลฯ

จุฬาลงกรณ์มหาวิทยาลัย การสอนวิชาศึกษาทั่วไป ที่อยู่ในการดูแลของสำนักงานจัดการศึกษาทั่วไป ได้ให้ความสำคัญเกี่ยวกับ TQF โดยเฉพาะการเขียน มคอ. ในแต่ละรายวิชา ได้สร้างโปรแกรมการจัดทำ มคอ. เพื่ออำนวยความสะดวกแก่คณาจารย์ในมหาวิทยาลัย ลดการซ้ำซ้อนในการทำงาน เพิ่มประสิทธิภาพในการจัดการเรียนการสอนของคณาจารย์ โดยทางมหาวิทยาลัยได้พัฒนาและทดสอบโปรแกรม และได้รับความเห็นชอบจากสภามหาวิทยาลัย และได้พัฒนาระบบดังกล่าวมาได้ระยะหนึ่ง หากทางมหาวิทยาลัยต่าง ๆ มีความประสงค์จะขอใช้โปรแกรมดังกล่าว ทางจุฬาลงกรณ์มหาวิทยาลัย ยินดีที่จะมอบโปรแกรมดังกล่าวไปใช้ประโยชน์ได้ แต่จะต้องนำไปปรับรายละเอียดต่าง ๆ เพื่อให้สอดรับกับบริบทของแต่ละมหาวิทยาลัย ซึ่งหากจะให้มีประสิทธิภาพ มหาวิทยาลัยควรที่จะจัดทำโปรแกรมดังกล่าวขึ้นมาใช้เอง เพื่อให้เข้ากับสภาพของแต่ละมหาวิทยาลัย โดยนำของจุฬาลงกรณ์มหาวิทยาลัยมาเป็นแนวทางการดำเนินการได้

**ข้อคิดเห็นเสนอต่อมหาวิทยาลัย**

สำนักบริหารและพัฒนาวิชาการ อาจขอความอนุเคราะห์เข้าศึกษารายละเอียดโปรแกรมในการจัดทำ มคอ. ของจุฬาลงกรณ์มหาวิทยาลัย และโปรแกรมของมหาวิทยาลัยเทคโนโลยีพระจอมเกล้าธนบุรี เพื่อใช้เป็นแนวทางในการพัฒนาโปรแกรมของมหาวิทยาลัยเอง

**.....................................................................................................................................................................................................................................................................................................................................................**

**วัฒนธรรมการสร้างคุณภาพ บทบาทของสภาและผู้บริหารสถาบัน**

วิทยากร : ศ.นพ.จรัส สุวรรณเวลา

คุณภาพ คือ การบรรลุเป้าหมาย และคุณภาพต้องเป็นไปตามที่กำหนด (ตรงตามพันธกิจ ตรงตามความคาดหวัง และตามมาตรฐาน)

การสร้างคุณภาพต้องอาศัยความเป็นผู้นำ การมีส่วนร่วมอย่างกว้างขวาง สร้างนวัตกรรมการเรียนการสอน มีการ Re-engineering และมีการสร้าง social norms

คุณภาพการศึกษา อยู่ที่ใจของอาจารย์และนักศึกษา

**.....................................................................................................................................................................................................................................................................................................................................................**

**บทบาทของอาจารย์ที่มีต่อความสำเร็จในการประกันคุณภาพการศึกษา**

วิทยากร : รศ.ประดิษฐ์ มีสุข

สิ่งที่ทำให้อาจารย์ต้องมีบทบาทต่อความสำเร็จในการประกันคุณภาพการศึกษาของสถาบันอุดมศึกษา

* จำนวนและคุณวุฒิอาจารย์ประจำหลักสูตร

การกำหนดให้อาจารย์ต้องมีคุณวุฒิตรงหรือสัมพันธ์กับสาขาวิชาที่เปิดสอน จำนวนไม่น้อยกว่า 5 คน และกำหนดให้อาจารย์ประจำหลักสูตรเป็นอาจารย์ประจำเกินกว่า 1 หลักสูตรไม่ได้ เป็นสิ่งที่สะท้อนให้เห็นว่าการผลิตบัณฑิตให้มีคุณภาพย่อมต้องการอาจารย์ที่มีความรู้ตรงสาขาวิชาและมีเวลาพัฒนานักศึกษาได้เต็มที่ ดังนั้น อาจารย์จึงต้องพัฒนาตนเองให้มีคุณวุฒิและคุณภาพตามเกณฑ์ขั้นต่ำที่ สกอ. กำหนด

* บทบาทและหน้าที่ของสถาบันอุดมศึกษา

การผลิตบัณฑิตให้มีคุณภาพได้นั้น อาจารย์ต้องทำวิจัยเพื่อสร้างองค์ความรู้ใหม่ และนำความรู้ใหม่นั้นมาถ่ายทอดให้นักศึกษาและนำไปเผยแพร่เป็นบริการวิชาการเพื่อพัฒนาชุมชนหรือสังคม และเสริมสร้างประสบการณ์ให้กับนักศึกษา นอกจากนั้นอาจารย์ต้องมีส่วนร่วมในการอนุรักษ์สืบสานส่งเสริมหรือสร้างสรรค์ ทำนุบำรุงศิลปวัฒนธรรมเพื่อเป็นตัวอย่างอันดีต่อนักศึกษาด้วย

* บทบาทของอาจารย์ต่อความสำเร็จของการประกันคุณภาพภายใน

ในตัวบ่งชี้การประกันคุณภาพภายในทั้งหมด 23 ตัวบ่งชี้ เกี่ยวข้องกับอาจารย์ทั้งสิ้น 16 ตัวบ่งชี้ (70%)

* บทบาทของอาจารย์ต่อการบูรณาการพันธกิจของสถาบันและต่อการจัดการศึกษาระดับบัณฑิตศึกษา

การจัดสัดส่วนในการปฏิบัติภารกิจของอาจารย์ต้องมีความสมดุลกับพันธกิจของสถาบันด้วย ซึ่งอาจทำได้ยากเพราะอาจารย์มีความชอบต่างกัน (ชอบสอน วิจัย บริการวิชาการ พัฒนานักศึกษา) ผู้บริหารต้องกำหนดสัดส่วนการประเมินการปฏิบัติงานของอาจารย์ในแต่ละปีให้มีสัดส่วนภารกิจที่เหมาะสม ตัวอย่างการกำหนดสัดส่วนภารกิจอาจารย์ เช่น บางภาควิชากำหนดให้อาจารย์ช่วยปฏิบัติภารกิจตามความถนัด แล้วนำค่าตอบแทนจากการสอนเกิน ค่าตอบแทนจากงานวิจัย และค่าตอบแทนจากการบริการวิชาการหรือเป็นปรึกษาองค์กรภายนอกมารวมกันแล้วเฉลี่ยแบ่งให้ภาควิชาส่วนหนึ่ง และจัดสรรให้อาจารย์ทุกคนในสัดส่วนเท่าๆ กัน ซึ่งเกินกว่า 2.5 เท่าของราชการ เป็นต้น

การสอนในระดับบัณฑิตศึกษา คุณภาพของบัณฑิตขึ้นกับอาจารย์ที่ปรึกษาวิทยานิพนธ์ เพราะจะจบได้ต้องเป็นที่พอใจของอาจารย์ที่ปรึกษา บัณฑิตจึงมักมีพฤติกรรมวิชาการส่วนหนึ่งคล้ายกับอาจารย์ที่ปรึกษา ดังนั้น บทบาทของอาจารย์จึงมีตั้งแต่ด้านผลิตบัณฑิต ปลูกฝังหลักการแนวคิดทฤษฎีต่างๆ ให้ผู้เรียนมีความรู้จนตกผลึกเป็นปัญญา มีคุณธรรม จริยธรรม ด้านวิจัย เป็นผู้ทำวิจัยหรือสร้างองค์ความรู้เพิ่มเติม ด้านบริการวิชาการ เป็นผู้นำความรู้จากการวิจัยไปถ่ายทอดบริการวิชาการและแก้ปัญหาของสังคมเป็นที่พึ่งของตนเอง ด้านทำนุบำรุงศิลปวัฒนธรรม เป็นผู้ถ่ายทอดวัฒนธรรมหรือวิถีชีวิตที่ดีงามแก่นักศึกษา เพื่อนักศึกษาจะเป็นผู้สืบสาน ส่งเสริมและสร้างสรรค์ เพื่อดำรงเอกลักษณ์ของชาติอย่างมั่นคง อาจารย์ต้องเป็นแบบอย่างแก่นักศึกษาทั้งในและนอกเวลาราชการ เพราะการสอนที่ดีคือการทำตัวอย่างให้ดู

จึงทำให้สถาบันอุดมศึกษาต้องเสาะหาและพัฒนาอาจารย์ให้มีคุณภาพ และรักษาอาจารย์ที่มีคุณภาพไว้อย่างต่อเนื่องเป็นระบบ

**.....................................................................................................................................................................................................................................................................................................................................................**

**แผนพัฒนาการศึกษาระดับอุดมศึกษา ฉบับที่ 11 (พ.ศ.2555 – 2559)**

วิสัยทัศน์ปี 2556 : อุดมศึกษาเป็นแหล่งองค์ความรู้และพัฒนากำลังคนระดับสูงที่มีคุณภาพเพื่อการพัฒนาชาติอย่างยั่งยืน สร้างสังคมการเรียนรู้ตลอดชีวิตตามแผนพัฒนาเศรษฐกิจและสังคมแห่งชาติ ฉบับที่ 11 บนพื้นฐานปรัชญาเศรษฐกิจพอเพียง มีบทบาทสูงในประชาคมอาเซียนและมุ่งสู่คุณภาพอุดมศึกษาระดับนานาชาติ

จุดเน้น : ผลิตบัณฑิตให้มีคุณภาพ มีศักยภาพตรงตามความต้องการของสังคม มีความคิดวิเคราะห์ ความคิดสร้างสรรค์ มีทักษะการสื่อสารและการทำงานร่วมกับผู้อื่น มีคุณธรรม มีความรับผิดชอบ มีสุขภาวะทั้งร่างกายและจิตใจ เน้นการใช้กลยุทธ์ผ่านการนำองค์กรเชิงรุก และกลยุทธการเงิน รวมทั้งพัฒนาอาจารย์ให้มีความเชี่ยวชาญด้านการสอนและการวิจัย เพื่อให้ได้บัณฑิตที่พึงประสงค์ ทำให้สังคมมีการพัฒนาอย่างยั่งยืน

ยุทธศาสตร์ที่เป็นเครื่องมือในการพัฒนาอุดมศึกษาไทยมุ่งสู่วิสัยทัศน์มี 8 ประเด็นคือ LEGS STEATEGY

L Leader of Change Management for Quality Education (All for Quality Education and Quality Education for All) เปลี่ยนระบบการนำองค์กรให้ขับเคลื่อนอุดมศึกษาแบบองค์รวม

สร้างภาวะผู้นำที่ตระหนักในคุณค่าของอุดมศึกษา โดยเน้นคุณภาพมากกว่าปริมาณ (Quality Education) โดยมีการกำหนดวิสัยทัศน์ร่วมด้านอุดมศึกษาเพื่อเป็นเป้าหมายในการบริหารอุดมศึกษาของประเทศ มีการเปลี่ยนกระบวนทัศน์ในการบริหารจัดการอุดมศึกษาในเชิงรุกให้มีขีดสมรรถนะสูง มุ่งสู่องค์การแห่งการเรียนรู้บนพื้นฐานของสารสนเทศอุดมศึกษาที่ถูกต้อง เป็นปัจจุบัน โดยเฉพาะการพัฒนาบัณฑิตที่ตอบสนองความต้องการของสังคมที่ต้องคำนึงถึงการเคลื่อนย้ายแรงงานและความต้องการที่เปลี่ยนแปลงในแต่ละภูมิภาพ สร้างความเชื่อมั่นในคุณภาพของสถานศึกษาให้มีมาตรฐานสากล เป็นกลางทางการศึกษา

E Educator Professional พัฒนาอาจารย์ให้เป็นมืออาชีพ และพัฒนาผู้เชี่ยวชาญมืออาชีพให้เป็นอาจารย์

อาจารย์มีจำนวนเพียงพอ ตรงความต้องการในการผลิตบัณฑิต มีความสามารถในการทำงานวิจัย งานสร้างสรรค์และนวัตกรรม มีทักษะประสบการณ์ในการถ่ายทอดความรู้ทันต่อการเปลี่ยนแปลงของโลก มีจิตวิญญาณความเป็นครู มีคุณธรรม จริยธรรม สามารถดำรงตนอย่างมีเกียรติและศักดิ์ศรี ได้รับการยกย่องจากสังคม และมีคุณภาพเป็นที่ยอมรับในระดับนานาชาติ รวมทั้งพัฒนาผู้ที่มีความรู้ ความเชี่ยวชาญ มีประสบการณ์ทางวิชาการหรือวิชาชีพ ให้เข้าสู่การเป็นอาจารย์สบทบ

G Graduated with Quality and Social Responsibility ยกระดับคุณภาพบัณฑิตอย่างก้าวกระโดด

โดยเปลี่ยนกระบวนทัศน์การเรียนรู้ของบัณฑิตให้มีคุณภาพตาม TQF อย่างน้อย 5 ด้าน โดยมีกระบวนทัศน์ใหม่ในการเรียนรู้และสามารถเรียนรู้ด้วยตนเองตลอดชีวิต มีจิตอาสาและความรับผิดชอบต่อสังคม เป็นพลเมืองที่มีคุณค่าของโลก ดำรงไว้ซึ่งเอกลักษณ์วัฒนธรรมและผู้มีปัญญาท้องถิ่นไทยที่สอดคล้องกับหลักปรัชญาเศรษฐกิจพอเพียง เพื่อให้บัณฑิตมีคุณภาพระหว่างเก่งงาน และเก่งความดี โดยเน้นความรับผิดชอบ มีสุขภาวะทั้งร่างกายและจิตใจ เพื่อตนเองและสังคม สามารถปรับตัวเข้ากับสภาพงานที่เปลี่ยนแปลง โดยมีการติดตามประเมินคุณภาพและพัฒนาบัณฑิตหลลงเข้าสู่ตลาดงาน

S Satang Utilization ปฏิบัติการบริการการเงินอุดมศึกษา เพื่อขับเคลื่อนสถาบันอุดมศึกษาสู่ความเป็นเลิศ

ใช้ยุทธศาสตร์การเงินเป็นเครื่องมือในการขับเคลื่อนและเป็นกลไกกำกับเชิงนโยบายให้สถาบันอุดมศึกษาพัฒนาให้บรรลุเป้าหมาย และก้าวสู่ความเป็นเลิศตามกลุ่มสถาบัน ครอบคุลมการจัดสรรทุนการศึกษาเพื่อขยายโอกาสทางการศึกษา มีการระดมทุนจากทุกภาคส่วนและบูรณาการในการใช้ทรัพยากรร่วมกันและมีการกำกับติดตามประเมินผลระดับความสำเร็จของการดำเนินงานจากการใช้จ่ายงบประมาณอย่างเข้มงวด